Document ID: 31994R1170

ΚΑΝΟΝΙΣΜΟΣ (ΕΚ) αριθ. 1170/94 ΤΗΣ ΕΠΙΤΡΟΠΗΣ της 24ης Μαΐου 1994 για την τροποποίηση του κανονισμού (ΕΟΚ) αριθ. 1962/92 για την κατάρτιση του προσωρινού ισοζυγίου εφοδιασμού σε γλυκόζη και των ενισχύσεων για τον εφοδιασμό των Καναρίων Νήσων με ορισμένα προϊόντα σιτηρών κοινοτικής προέλευσης
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για τη θέσπιση ειδικών μέτρων σχετικά με ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι, σε εφαρμογή των διατάξεων του άρθρου 2 του κανονισμού (ΕΟΚ) αριθ. 1601/92, ο κανονισμός (ΕΟΚ) αριθ. 1962/92 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1770/93 (4), καθόρισε το ποσό των ενισχύσεων για τον εφοδιασμό των Καναρίων Νήσων με ισογλυκόζη κοινοτικής προελεύσεως- ότι αυτή η ενίσχυση έχει καθορισθεί σε ποσό ίσο με την επιστροφή κατά την εξαγωγή των εν λόγω προϊόντων, αυξημένο κατά ένα σταθερό στοιχείο για να ληφθούν υπόψη οι παραδόσεις μικρών ποσοτήτων- ότι αυτό το ίδιο κριτήριο πρέπει να ληφθεί υπόψη για τον καθορισμό του ποσού της ενισχύσεως για τον εφοδιασμό με πλιγούρια και σιμιγδάλια σιτηρών πλην του σκληρού σίτου- ότι πρέπει, συνεπώς, να τροποποιηθεί κατ' αυτή την έννοια ο κανονισμός (ΕΟΚ) αριθ. 1962/92-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 του κανονισμού (ΕΟΚ) αριθ. 1962/92 προστίθεται η ακόλουθη νέα παράγραφος 4:
"4. Το ποσό της ενισχύσεως, για την προμήθεια των Καναρίων Νήσων με πλιγούρια και σιμιγδάλια των κωδικών ΣΟ ex 1103 12, ex 1103 13, ex 1103 19, 1103 21 και ex 1103 29, που προέρχονται από σιτηρά που μεταποιούνται στην υπόλοιπη Κοινότητα, ισούται με το ποσό της επιστροφής κατά την εξαγωγή των εν λόγω προϊόντων που ισχύει την ημέρα καταθέσεως της αιτήσεως χορηγήσεως του πιστοποιητικού ενισχύσεως αυξημένο κατά ποσό 3 Ecu ανά τόνο."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 1994.

Labels: 3
17
19
18